epts
It nae dyen dat come sijn voir den rinde vand stad lijsbeth van
tertrijke weduwe wouts wijlen rombouts in deen zijde Ende jan
rombouts brued des voirs wijlen wouts en claes marchants
mesmake inden name en van weghen claese rombouts huers
neven zone des voirs wijlen wouts van sine yersten bedde noch
ond sijn daghe sijnde in dande zijde alse vanden vliegenden erve
de welke de voirs wijle woute bij sine yerste wive besadt ende
voirts van allen der have schulden en gherecke vander smissen gebleve
nae die doot des voirs wijlen wouts Ende oic alse van eenen
scepen brieve dair mede quinten bevens zone claes yevens bekent
heeft aen den voirs wijlen wouten vercocht te hebben tvierendeel van
iiii crone erfs chijs op een huys peets vanden wynckele gheleghen
op de plattijnmarct opden hoeck vand marct te hebben nae de doot
reyners van pamele en alsdan te bevostigene met zeken schoutbrieve
en dicie dair aen cleven bijden voirs pmutene bekent ende ter
bevestingen vanden voirs chijse dienen Op welke voirs have de voirs
jan en claes inden name als voe heyschten xviii rinsche gulden
die de voirs wijlen woute robouts sine voirs zone vanden yersten
bedde ghelaten hadde hem selve willende quijten in sine zone want hij
vanden vliegenden erve sijns zoens wale soe vele vercocht hadde als xviii
rinssche gulden ghedragen mochte Soe es heeft beyden ptien in allen
huen bescheyde ghehoort sijnde ghetmineert dat de voirs lijsbeth van
tortrijke weduwe des voirs wijlen wouts sal moge volghen alle de voirs
have uutstaende schulden en tghereck vand smissen ende oic de voirs
scepen brieve dienen totte ghijse voirs Behoudelijke dat sij dair uut
den voirs zone vanden yersten bedde voldoen sal vanden xviii rinsche gul
he in testamente ghelate en ande wettighe schulde betalen Behoudelijke
als vanden brieve voirs dat tvoirs kindt vanden yerste bedde oft sijn
momboiren nae de doot reyners van pamelen sijn recht sal moge alligen
Ende voort es ghetmineert dat alle vliegende erve de welke de voirs
wijlen woute met sinen yeesten wive besadt sine voirs kynde vanden
ve